ترکیه ده خارجیلرگه ایش اجازه سی بیریله دی
ترکیه بویوک ملت مجلسی نینگ اجنداسیده بو هفته خارجیلرگه ایش اجازه سی بیریلیشی موضوعسی مطرح بولیب اوته دی. ترکیه ده خارجیلرنینگ قاچاق اوله راق ایش آلیب باریشی گه مانع بولیش و استعدادلی خارجیلردن فایده لش مقصدی بیلن آلیب باریلگن فعالیت چوکاتیده گی قانون لایحه سی بو هفته جریانیده بویوک ملت مجلسیده مطرح بولیب اوته دی.
ترک تبار بولگن، شمالی قبرس ترک جمهوریتی و اروپا بیرلیگی اعضاسی اولکه لر وطنداشلری بیلن ترکیه گه علمی، مدنی، سپورت و صنعت مقصدی بیلن کیلگن موفق خارجیلرنینگ هم استثنائی وضعیت دن فایده لنیشی ممکن.
وزیرلر کینگشی هم اولکه منفعت لرینی نظرگه توتیب، خارجیلرگه ایش اجازه سی ویا ایش اجازه آزادلیگی بیریشی ممکن بوله دی. خلق ارا ایش سیاستی و مصلحت کینگاشی پیشنهادی و وزیرلیک تامان مراجعه سی قبول ایتیلگن خارجیلرگه "تورکوآز کارت" فیروزه ئی کارت بیریله دی. عین دمده ترکیه ده تحصیل قیلیب تورگن خارجی محصل لرنینگ هم ایش اجازه سی آلیب، ایش قیلیشی ممکن بولیب قاله دی.
